Mátyás Rákosi
<s>Mátyás Rákosi (Ada, 14. ožujka 1892. - Gorki, 5. veljače 1971.), zloglasni mađarski komunistički diktator i političar, na čelu Mađarske od 1945. do 1956. godine.</s>

<s>Rodio se kao Mátyás Rosenfeld u mjestu Ada, tadašnja Austro-Ugarska (danas Srbija).</s><s>Šesti sin židovskog trgovca, kasnije je prezirao vjeru.</s><s>Služio je u austrougarskoj vojsci kad je izbio Prvi svjetski rat, te je zarobljen na istočnom bojištu.</s><s>Vratio se kući, sudjelovao u komunističkoj vladi premijera Bele Kuna, a nakon njenog pada ide u Sovjetski savez, i vraća se 1924.</s><s>U domovini je zatvoren, te pušten u SSSR 1940. godine da bi u Mađarsku donio revolucionarne zastave koje su ruski vojnici zarobili kod Világosa 1849. godine.</s><s>U SSSR-u je vodio Kominternu te se vratio ponovno u Mađarsku a dopratila ga je Crvena armija.</s>

<s>Nakon dolaska komunista na vlast u Mađarskoj postao je generalni sekretar KP Mađarske.</s><s>1948. prisilio je socijaldemokrate da se spoje s komunistima i time je stvorena Mađarska radnička stranka.</s><s>Napustio je sve tendencije ka demokraciji te je Mađarska postala komunistička diktatura.</s><s>Opisivao se kao "Staljinov najbolji mađarski učenik".</s><s>Razvio je snažan kult ličnosti.</s><s>Skovao je termin "salamske taktike" jer se protivnika rješavao krišku po krišku.</s><s>Zatvarao je, uhićivao, pa i ubijao stvarne i zamišljene neprijatelje u staljinističkim čistkama.</s>

<s>U kolovozu 1952. postao je mađarski premijer, ali je ubrzo morao dati ostavku.</s><s>Na njegovo mjesto dolazi Imre Nagy kojeg on napada.</s><s>Mađari su poslije rata morali platiti oko 300 milijuna dolara reparacija koje su primili SSSR, Čehoslovačka i Jugoslavija.</s><s>Nisu dobili novce koje je predviđao Marshallov plan, a reparacije su iznosile "između 19 i 22 % BDP-a".</s><s>1946. zabilježene su najviše stope hiperinflacije u povijesti.</s>

<s>U lipnju 1956. smijenjen je sa mjesta  glavnog sekretara KPM-a, a zamijenio ga je Erno Gero.</s><s>Godine 1956. preselio se u SSSR, navodno zbog zdravstvene njege.</s><s>Ostatak života proveo je u Kirgistanu.</s><s>1970. dobio je dozvolu za povratak kući, ali nije smio biti politički aktivan.</s><s>Odbio je ponudu, umrijevši u mjestu Gorki 1971. godine.</s><s>Tijelo mu je vraćeno kući i pokopano u Budimpešti.</s>

<s>Mađarski političari
Komunisti</s>

